CELEX: E2014J0005
Language: mt
Date: 2014-09-24 00:00:00
Title: Sentenza tal-Qorti tal-24 ta’ Settembru 2014 fil-Kawża E-5/14 — L-Awtorità ta’ Sorveljanza tal-EFTA v l-Islanda (Nuqqas minn Stat taż-ŻEE biex iwettaq l-obbligi tiegħu — id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u t-tħassir ta’ xi Direttivi)

23.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 131/8
            
         SENTENZA TAL-QORTI
   tal-24 ta’ Settembru 2014
   fil-Kawża E-5/14
   L-Awtorità ta’ Sorveljanza tal-EFTA v l-Islanda
   (Nuqqas minn Stat taż-ŻEE biex iwettaq l-obbligi tiegħu — id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u t-tħassir ta’ xi Direttivi)
   (2015/C 131/08)
   Fil-Kawża E-5/14, l-Awtorità ta’ Sorveljanza tal-EFTA v l-Islanda — APPLIKAZZJONI għal dikjarazzjoni li billi naqqset, fiż-żmien preskritt li tadotta jew li tinnotifika lill-Awtorità ta’ Sorveljanza tal-EFTA minnufih bil-miżuri neċessarji għall-implimentazzjoni tal-Att imsemmi fil-punt 32ff tal-Kapitolu V tal-Anness XX tal-Ftehim dwar iż-Żona Ekonomika Ewropea (“Ftehim taż-ŻEE”), jiġifieri d-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u t-tħassir ta’ xi Direttivi, kif adattata għall-Ftehim taż-ŻEE permezz tal-Protokol 1 tagħha, l-Islanda naqset milli twettaq l-obbligi tagħha skont l-Artikolu 40 tad-Direttiva u skont l-Artikolu 7 tal-Ftehim taż-ŻEE, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat is-sentenza fl-24 ta’ Settembru 2014, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li billi l-Islanda naqset li tadotta l-miżuri meħtieġa sabiex jiġi implimentat l-Att imsemmi fil-punt 32ff tal-Kapitolu V tal-Anness XX tal-Ftehim taż-Żona Ekonomika Ewropea (id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar xi Direttivi), kif adattat għall-Ftehim taż-ŻEE permezz tal-Protokoll 1 tiegħu, l-Islanda ma wettqitx l-obbligi tagħha skont l-Artikolu 40 ta’ dan l-Att u skont l-Artikolu 7 tal-Ftehim taż-ŻEE.
            
         
               2.
            
            
               Tordna lill-Islanda tħallas l-ispejjeż tal-proċedimenti.